ዳንኤል ኣብቲ 16 ሰነ ተፈንጂሩ ብዛዕባ ዝተብሃለ ነቷጊ 'ኤፍዋን' ምዃኑ ዝገለፀሉ ፖስትን፡ 'ደመቀ መኮንን ቀዳማይ ሚኒስትር ክኸውን ይኽእል እዩ' ዝብል ቅድመ ግምቱን ዝያዳ ኩሉ ክትዕ ዝፈጠሩ ጉዳያት ነይሮም፡ ይብል። ኣሉላ ሰሎሞን፡ ብዛዕባ ድሕረ ባይታ ትምህርቲ ቀዳማይ ሚኒስትር ኣብይ ኣሕመድ ዘቕረቦ ነቐፌታ ብዙሕ ክትዕ ዝፈጠረ ነይሩ። ኣሉላ ካብዚ ነቐፌታ ሓሊፉ ካብ መንበብቱን ሰዓብቱን ዝወሃቦ ፍሽኽ ዘብል ርኢቶታት እውን ኣሎ። ''እቲ ኣብታ ሃገር ዘሎ ናይ ዕስለ ኣተሓሳስባ ድጋፍ፡ 'የመንጋ አስተሰሳብ' ኢለ ብተደጋጋሚ ስለዝገልፆ፡ '' መንጋጋኻ ይሰበር' ዝብል ርእይቶ የስሕቑኒ'' ኢሉ። ምንጪ ስእሊ, AlULA SOLOMON/ FACEBOOK መግለጺ ስእሊ, ኣሉላ ሰሎሞን ነቲ ኣብታ ሃገር ይረኣይ ንዝበሎ ዕስላዊ ኣተሓሳስባ ንምኹናን ዝጥቀመሉ ቃል 'መንጋ' ዘፅኣት፡ ቅድሚ ሰለስተ ዓመታት መፃኢ ዕድል ህወሓት ኣድሂቡ ዝፀሓፎም ፅሑፋቱ፡ ንብዙሓት ዘዘራረበ ኣጋጣሚ ኮይኑ ሓሊፉ እዩ። ንሱ ንመራሕቲ ህወሓት ንምንቃፍ ዝተጠቐመላ 'በሃም፡ ልምሰት ወጥልመት' ትብል ሓረግ ድማ ሰዓብቱ ንዘፅኣት ዝፈልዩላ መለለይት ቃል ኮይና ትቕፅል ኣላ። ኣብቲ ዝሓለፈ ዓመት 'ብዛዕባ ዝምድና ኣድግን ዝብእን' ብመሓሪ ዮውሃንስ ዝተፅሓፈ ፅሑፍ እውን፡ ብዙሕ ክትዕ ዝፈጠረ ኣጋጣሚ ኮይኑ ሓሊፉ እዩ። ኣብ 70 ዓመቶም እንታይ ኢሎም ክልጥፉ ይህቅኑ?
